Sifane senqandalala, zahamba-hamba ingcamango, nje-
ngoko naziyo bafundi betu xa umntu afikelwe zindaba
ezinkulu abenga zilindele ; lasikohla nelona masiqale ngalo
ukubulela ku Rulumente esi senzo senceba. Ukuba ebe
kufupi kuti u-Sir Gordon Sprigg ezizo ngaye ezindaba,
ngesi wise kwa oko ukuputuma isandlasalo mpakati mkulu
wolu Laulo, ukuba masibulelelo ku Mhlekazi i-RULUNELi,
nakumapakati ayo, nge buyambo ababc nalo kwezo mbe-
dlenge zikululwa namhla obubanjweni, eso siminyaka
sizililela. Egameni lomzi wakwa Xosa siyabulela maba-
ndla akomkulu, sizwe-ndini singenanqala sasema-Ngesini.
Kuba zabe zonilo okunenc ukuvukela igunya, nakuba zabe
zizizinja ezazilandela abaninizo. Namhla nizopule kweli
ziko nje, zanga zingaba zifumene isifundo, zingabi zizo
eziya kukokela ezinye ngomso ukuzisA kwelinye; nati
kambe singazeyeliseli ngokuti makwenziwe okutile nibuyilenje zinkosi ndini.

Iminyaka elishumi umntu ese mbandezelweni yobuba.
njwa le nekaya, nezihlobo zake, asintwana ilula ; abefanele
ke ngoko ukuyaleka ote waxolelwa ebewelwe, ngesiposo sake,
lilishwa lokohlwaywa okunjalo; ati esindile nje namhla
kulo ntolongo, azikwebule kuzo zonke izinto ezingamjojisa
kwakona umnyango wendlu yentanga. Umdungudelisi
wemvo zengqondo, nowabanga olu lahleko lweyelisela
obawo aba, lu Selo olu ke. Nanamhla u-Satana uyakuvelisa
icebo lokuba ize nibabulise ngeziqoko zomqomboti, neglasi
zotywala mhla bafikayo ; ilibaleke indawo yokuba bemka
kanye ngazo ezonkalo ukusinga emahlatini, kanti baya
kuya kweyela enzulwini zelwandle ukuze bati gqi nje
eziqitini.

Abatandazi, ababatandazele ngenyameko ukude bapume
nje, bakwenzile okwabo ; u Rulumente obakululeyo uku-
fezile okwake ; u Sir Gordon idinga awalibekayo, ukunga-
zilibali izicelo ezitunyelweyo, ulizalisile ngezindaba sizivi-
leyo; sekukokwabo benzelweyo ukwaneza elabo icala
ngoku, ngesimilo sokutembeka, nesokunqula u-Tixo ola-
ula into zonke, notambise intliziyo zezipata-mandla ukuba
zixolele isiposo njengokuba Naye ngenceba engummanga-
liso esenjenjalo kumawaka-waka entlanga ngentlanga.
amonayo imihla ngemihla ngendlela ezininzi.

I-JUBILI YASE NCEMERA

Sicelwe yi Komiti yolungiselelo lwe Jubili ka Rev. R.
Birt, e-Ncemera ukuba sivakalise ukuba usuku lokudunyi-
swa kwayo loba lolwesi-Hlanu, ngosuku lwa 21 ku lenya-
nga, iogelulo olwe 19 nje nge zaziso zatanci ezite kanti
kuyaposiswa.

Inkonzo zoba ngesi-Xosa nesi Ngesi. Koqalwa kuhle
emva kwentsimbi yeshumi emini yakusasa, ngomtandazo
nendumiso nokuleswa kwe Zibalo. Koti ke emva koko
kufundwe u-Mbuliso ovela kwi Bandla lase Ncemera nama-
nye awoti atumele; kunye nencwadi evela ku Bongameli
be London Missionary Society elipetwe yiyo eli Bandla
Kopendula ke u-Mr. Birt, kuqutywe ezinye inteto zaba
hlobo abobako. Le ke yeyase mini inkonzo.

Ngokuhlwa yoqutywa ngesi Xosa sodwa yonganyelwe
ngu Rev. W. Bubusawa, ekulindeleke ukuba ibe yingqu-
ngqutela enkulu kunene eze kungungela esi sikumbuzo
sokuzaliseka kwe minyaka emashumi mahlauu esebenza u-
Mr. Birt kweli lizwe lakowayo.

KAGASO SAZUZE.

Inkoliso yabafundi betu abange ngawo ama-Lovedale eli
gama lingentl’ apa abayi kulazi ukuba liteta mntu, ligama
amzi, sibizo sinina kwezi Iwimi zininzi zakowetu apa e-
Africa. Kanti ligama lendodana eyaka yalapa e-Lovedale
ize kufunda ivela embindini we Africa, mayela nomlambo
oyi Zambezi. Kugaleleke indaba zokuba ibub’ile ngomhla
lwe 10 ku July kwelakowayo e-Blantyre, apo yaye isel’

ibuyele kona ingumshumayeli welizwi.

Iminyakana edluleyo elishumi elinomvo u-Kagaso Sa-
zuze waye eyinkwenkwana ebushula ze, ingazi nento le
ihleli ebudengeni obe bubalaula abemi balomlambo we Za-
mbezi. Waye eyinkedama eyabujelwa ngabazali bayo besese
bunyameni. Wacblwa kweso sigama ngu Dr. Stewart nge-
1877 oko way’ese Nyasa. Waza wamposa ngo May
walo nyaka esikuleni sase Blantyre esasifundiswa ngu Mr.
Mapas Ntintili, oway’engomnye waba Vangeli base Love-
dale kwelozwe ngelo xesha, osele ngoku ekwa Gcaleka.
Wagaleleka e-Lovedale ngo April 1878 eza kuxuma lomfu-
ndwana selenayo. Ngowesitatu umnyaka elapa waguquka,
wazinikela enkonzweni ye-Nkosi u-Iebu Kristu, wabapti-
zwa ke ngo 1881. Ngexesha abefunda e-Lovedale ubexaswa
libandla le Established Church of Scotland awatunyelwa
lilo ukuza kufundela ubu-Vangeli e-Lovedale.

Kute ngo October 1883 wayalezwa ukuba agoduke aye
kuncedisa emsebenzini welo lakowabo. Banduluka nga-
mini nye no Mr George Williams, no Joseph Bismarck
omnye wakwase Blantyre apo, ombali ikwafana neyomfi lo.
Befikile ekaya babelwe indawo zokuya kufundisa, noku-
shumayela, asel’ eminyaka mihlanu ke esebenza apo.

Ukufa oku uzuzana nako ngokusuka atunywe, ahlise
itnilambo ye Zambezi ne Shire; afumanane nengqele enkulu
kunene kulobambo; impange ezibilinini—kudibene necesini
yelozwe—yonakala ngexesha elifutshane imipunga. Ubu-
be ngoxolo olukulu ngentsasa yombla we 10 ku July nje
ngoko sesitshilo, ezole ngangokuba umkake eci nje yena
ulele kudala umntu waqaukayo.

Iminyaka awayihlalayo apa e-Lovedale, site isimilo sake
sabukeka kakulu, sazixwila ngobuhle baso intliziyo zetitsha-
la zake, nabo bonke ahlalelene nabo. Ebenganele kuzini-
nikela encwadini kupela, ubezama nge nkutalo enkulu
ukuzinikela kuyo yonke into engumsebenzi, sati nesandla
sake sazitambela zonke intlotyana zomsebenzi abezibekela
ekuwufundeni. Ebuyele e-Blantyre uzinikele kwangoku-
njalo emsebenzini awawupatiswayo wokuquba ilizwi, noku-
fundisa amawabo. Ubungqina bencwadi ka Dr. Bowie bufi-
ke benjenje ukumbika into abeyiyo emsebenzini pakati
kwabo—“ U-Kagaso Sazuze ushiye isikewu ekuya kuba
“ kukulu ukungabi nakuvingcakala kwaso. Silahlekwe
“ yindoda, ngokukodwa mna abe luncedo kuye emayezeni,
“ nasekuziqondeni incazelo zokupatwa kwawo, nokongiwa,
“ kwa benzakeleyo zizifo ngezifo.”

Kungummangaliso ukuti ngexeshana elifutshane kangaka
abe nako lomginwa—engazekele kufuzeni nzala yazizuku-
Iwana zinokwazi—abe nako ukupumelela kakuhle kangaka,
abe amalungelo afunde pakati kwawo edelekile kunamatuba
azuzwa ngabanye.

Wazeka inkedamazana yakwa kweli lizwe, koko mayela
entla ngecala lase ntshonalanga, egarna lingu Jane Bisset
eyazalelwa e Lagos, West Africa. Babonene e- Lovedale apa,
u Miss Bisset lowo sei’ evela Pesheya apo izihlobo zoyise
bezikona, kuba eli lakowetu lela kulo nina. Abazali bake
bafela e Lagos apo bobabini, waya kuyisekazi Pesheya
obuye wamtumela kwase Africa ukuba aze kuqeqeshwa
kwa kulo nina; wamkelwa ke si Sikula se Ntombi e-Love-
dale. Wanduluka nge 1884 u Jane lowo *eya* kwendela
ku Kagaso, batshata e-Blantyre; babantwana babini.
Namhla ushiywa engu mhlolokazi, nezonkedamana, kwanti.

Au! haikainbe Sombawo,taru Somlauli-nto-zonke! Uyi
Ndoda yabahlolokazi Wena, ungu Yise wenkedama: onga-
poswa nto uyidalileyo, ongalahlekwa nto seliko. Ondlela
Zako zizodwa; omuwe Wako ungazanga waposisa; ozigwebo
Zako zahlala zilungile. Nesi senzo sanamhla, nangani ngati
sixakile emntwini uyawasazi Wena SOMBAWO apo sigqatsele
kona. Taru! Somandla. Uyivulile nje i-Africa ayisoku-
buye ivalwe bani; nawe kufa noko usangati ugaula usand’
ukugaula nje—ude wenze izimanga—akusancedi luto. Taru!
Songangebuzwe ukuba kukutinina oku.

 66 ISIGIDIMI SAMAXOSA SEPTEMBER 3, 1888